Na Monarchìa Federałe ła xe na fórma de governo fata da na federasion che a cao ghe xe un Sovran al posto de èserghe un Presidente come inte łe Repùbliche Federałi. No ła va mìa confuxa co l' union personałe de vari Stati parché in cûel caxo lì ogni Stato l'è na monarchìa independente da łe altre ma, par motivi difarenti , tuti quanti i ga ła stésa persóna come Re. Par exenpio: el Cànada el ga ła stésa Regina del Regno Unìo ma tuti du i xe Stati independenti l'un da l'altro o sia ghe xe na union personałe; invese el Cànada, de suo, l'è divixo federalmente in vari teritori e comunità che parò łe fa cao al governo sentrałe federałe e donca se pol dir che el Cànada, de suo, el xe na monarchìa federałe.